Avledete fellestrekk for Adephaga er at underkjevens ytterste del er toleddet. Også larvenes kjever er tilpasset en røverisk livsstil (predator). Hoftene til bakbeina er ubevegelige, forstørret, vokst sammen med det første abdomensegmentet og når helt til det tredje. I bakkroppen forekommer kjertler som produserer en forsvarsvæske. Antennene er nesten alltid mer eller mindre trådformede, unntatt hos noen av de spesialiserte løpebillene i gruppen Paussinae.